Odense Adresse-Contoirs Efterretninger, 1847-04-06
Den 30 Juli. J Anledning af at Stænderdeputeret Kammerherre Abrahamson i en fremsendt Skr. havde udbedet sig Repræsentationens Formening over en forventende ny Lovgivning ang Retsvidner, vedtog Forsamlingen at bevidne Kammerherren dens Forbindtlighed for den ærede Meddelelse go derhos at yttre som Repræsentationens eenstemmige Formeening: At de som Retsvidner ved Justitssagers Behandling fornødne Mænd, ordentligviis ikkun bør beskikkes imod for deres Uleilighed at erholde en passende Betaling, saaledes som i Udkast=Anordn. § 4 og 6 er antydet, medens dog denne Repræs. Formening er knyttet til den Forudsætning, at det bliver Øvrighedens, Borgerrepræsentationens og Amtsraadenes Sag at udnævne disse Ting=Vidner, overeensstemmende med Udkastets § 5. Om Betalingens Størrelse kunne Repræs for Tiden ikke have nogen bestemt Mening, da de færre eller flere duelige Subjecter og den større eller mindre Concurrence, i de forskjellige Jurisdictioner derpaa ville indvirke. - Flere Sager toges under endelig Behandling. - Paa Foranledning af at Repræs, leilighedsviis var kommen til Kundskab om, at det Kongl. General-Toldkammer og Commerce-Collegium, gjennem det herværende Told- og Comsumtionscontoir, søger Oplysning om og hvorvidt Mølletrang finder Sted her i Byen og hvorvidt den maatte kunne være afhjulpen, naar en af Munkemølles Eier udenfor Byens Jurisdiction opførende Veirmølle er fuldfærdiget, samt at saadan Oplysning, fra Contoirets Side, søges tilveiebragt ved nogle i rubriceret Form fremsendte Spørgsmaale til forskjellige næringsdrivende, Borgere, som Brændeviinsbrændere m. fl., hvis Anskuelse saaledes kunne influere paa Spørgsmaalets Afgjørelse, fandt Forsamlingen sig opfordret i Skr. til Magistraten at udbede sig dennes Medvirkning til, at denne for Byens Borgere i Almindelighed vigtige Sag, forelægges Communalbestyrelsen til Betænkning, (11 Medlemmer vare mødte. Den 14 Aug. Extracter af Kæmner- og Jndqvarterings Regnskaberne for April Qvartal bleve, efter at have circuleret blandt Repræs. Medlemmer, gjennemgaaede; Jntet fandtes at erindre. - Efterat have indhentet Markcommitteens Erklæring over et fra Niels Carlsen indkommet Andragende om at fritages for Vedligeholdelsen af det over hans Grund anlagte Vandløb, imod at renoncere paa den derfor tilstaaede aarlige Godtgjørelse, var Repræsentationen med Markcommitteen enig i, at Communen ikke kunde indlade sig paa den gjorte Forslag. - Nogle Sager foretoges til foreløbig Behandling og over flere indkomne Ansøgninger og Adgang til at drive borgerlig Næring, bleve meddeelte de forlangte Erklæringer. - Markcommitteen overdroges at foranstalte Grønløkken ved Auction udleiet til Dyrkning. (13 Medlemmer vare tilstede.) Den 21 Aug. Et Andragende om Eftergivelse af den afgangne Kjøbmand Cl. Döcker paalignede Communeskat for de hans Død paafølgende Qvartaler i Aaret, fandt Repræs ingen skjællig Aarsag for Haanden til at anbefale, deels fordi det er principmæssigt, at Skatteyderen svarer Communeskatten for hele Aaret, og hvori ingen Afgang bør finde Sted enten paa Grund af Dødsfald eller Bortreise, deels fordi Stervbomidlerne, efter hvilke Paaligningen er skeet, endnu er tilstede i Communen og i Skifterettens Værge, og af saadan Grund, lige med Communens øvrige private Formue, vil have at bære de communale Onera. - En Ansøgning fra Pensionist Schiøtt om Ansættelse heri Staden som Fæstemand, anbefaledes: derimod formeente Repræs, ikke at kunne anbefale en indkommen Ansøgning fra en Jsenkræmmersvend om Bevilling som Brodeerhandler, eftersom det fremgik af Kjøbmandslaugets Erklæring, at Ansøgeren ikke besad fornøden Jndsigt og Dygtighed i Handelsfaget. - J Anledning af Stiftamtets Skr. af 1 Aug. om Aasum Veiens Grændser, overdroges det Markcommitteen at erhverve de herhenhørende Oplysninger. - J Sagen ang. Aftrædelse af Jord til Fattigvæsenet mod aarlig Afgivt, blev det foreløbig overdraget Markcommitteen, forinden Forauctioneringen af Grønløkkens foregaaer, deri at afsætte en passende Plet og give Forslag til Afgivtens Størrelse. (9 Medlemmer tilstede). Den 28 Aug. Sagen ang, nogle fra Regimentets Side gjorte bemanglinger ved Kasserne=Bygningen i Vindegaden og hvorover Eierens, Brygger Hansens Erklæring var indhentet, remitteredes Magistraten med Repræs. Betænkning. Efterat have modtaget Betænkning fra Borgerpræsent. Hansen, R. Nielsen og Starup ang. Skatteligning paa faste Eiendomme, og i dette Anliggende ligeledes var indhentet Erklæring fra Skattelignings-Commissionen, besluttede Forsaml. i denne for Communen vigtige Sag, at udbede sig et Fælledsmøde med Magistraten. - Nogle Ansøgninger om Adgang til Udøvelse af borgerlig Næring bleve forsynede med Erklæring. - Politimesterens Reqvisition om Leverance af Høe og Halm til Arresterne, overleveredes Formanden for Bygningscommitteen til Foranstaltning. (14 Medlemmemødte).